**МЕТРОПОЛЕ ЕВРОПЕ**

**Берген** је по величини и значају други град у [Норвешкој](https://sr.wikipedia.org/wiki/%D0%9D%D0%BE%D1%80%D0%B2%D0%B5%D1%88%D0%BA%D0%B0" \o "Норвешка). Град је највећи град покрајине [Западне Норвешке](https://sr.wikipedia.org/wiki/%D0%97%D0%B0%D0%BF%D0%B0%D0%B4%D0%BD%D0%B0_%D0%9D%D0%BE%D1%80%D0%B2%D0%B5%D1%88%D0%BA%D0%B0" \o "Западна Норвешка) и седиште [округа](https://sr.wikipedia.org/wiki/%D0%90%D0%B4%D0%BC%D0%B8%D0%BD%D0%B8%D1%81%D1%82%D1%80%D0%B0%D1%82%D0%B8%D0%B2%D0%BD%D0%B0_%D0%BF%D0%BE%D0%B4%D0%B5%D0%BB%D0%B0_%D0%9D%D0%BE%D1%80%D0%B2%D0%B5%D1%88%D0%BA%D0%B5" \o "Административна подела Норвешке) [Хордаланд](https://sr.wikipedia.org/wiki/%D0%A5%D0%BE%D1%80%D0%B4%D0%B0%D0%BB%D0%B0%D0%BD%D0%B4" \o "Хордаланд). Развио се на обалама краћег залива и уз планине које га окружују. На старом норвешком језику назив града значи „долина између планина“. Први писани трагови датирају из 11. века, а током 13. века град је био престоница, пре него што је она пребачена у град Осло који је то и дан данас.

Берген је данас највећа лука у Норвешкој али и значајно привредно, културно и политичко средиште државе. У ширем градском језгру, тзв. Великом Бергену живи негде око 390.000 људи. Град има умерено-континенталну климу, под великим утицајем Атлантског океана и Голфске струје, па је веома кишовит, са око 200 кишних дана годишње. Становништво углавном чине Норвежани, око 88%, али има све више досељеника из других делова Европе и света. Привреда Бергена је ослоњена на велику градску луку коју, између осталих, користе и радници на гасним и нафтним платформама у Северном мору, а све више и на трговину и услуге као и на научно-истраживачки рад, јер је Берген познат по истраживању мора.

Најважнија знаменитост града је добро очувани трговачки део старог градског језгра Бриген, који се налази на УНЕСКО-вој листи светске културне баштине. Туристи још обилазе Саборну цркву Светог Јована из 19. века, Епископску цркву из 17. века, Градску тврђаву, Градску кућу и Градски музеј, а жичаром се могу попети на планину Флојен и одатле панорамски разгледати град.

Извори:

<https://sr.wikipedia.org/wiki/%D0%91%D0%B5%D1%80%D0%B3%D0%B5%D0%BD>

<https://mojimeridijaniblog.wordpress.com/2018/03/31/sta-posetiti-u-bergenu-neka-od-mesta-koja-ce-vas-jednostavno-oduseviti/>

<https://mojimeridijaniblog.wordpress.com/2018/04/02/bergen-iz-mog-ugla/>

<https://geografijagimnazijakgsasa.blogspot.com/2015/08/blog-post_33.html?view=magazine>

**Копенхаген** је главни и највећи град Данске. Име му је изведено од старе данске речи која означава „трговачку луку“. Копенхаген је политично, културно и привредно средиште Данске. У ширем градском језгру Копенхагена живи око 1,2 милиона становника. Заједно са шведским градом Малмеом Копенхаген је постао средиште регије Оресунд, а она се сматра једном од најразвијенијих регија Европе. Сам Копенхаген већ годинама слови за град са најбољим тј. најквалитетнијим животом његових становника, а уједно и једним од најскупљих градова света.

Копенхаген лежи на источној обали данског острва Сјеланд, на месту које је најближе Скандинавском полуострву. Најближи већи град му је зато шведски Малме са којим је Копенхаген спојен чувеним Оресундским мостом-тунелом.

У Копенхагену влада умерено-континентална клима, под великим утицајем Атлантског океана и Голфске струје, па град има благе зиме и свежа лета.

Копенхаген има бројне знаменитости које треба обићи. Град има очувано старо градско језгро са препознатљивим скандинавским шареним кућама, каналима, готским црквама...

Не треба прескочити обилазак скулптуре Мале сирене у заливу, градског забавног парка Тиволи у центру града, шопинг улицу Строгет, палату Кристијансборг у којој су смештени парламент, влада и врховни суд, подневну смену краљевске гарде испред краљевске палате Амалијенборг, округли торањ у центру, са старом опсерваторијом на врху, Националну галерију са делима Рубенса, Мунка, Дирера, замак Розенберг, Карлзберг пивару, ботаничку башту, и на крају се провозати Оресундским мостом-тунелом ка Малмеу.

Извори:

<https://sr.wikipedia.org/sr-ec/%D0%9A%D0%BE%D0%BF%D0%B5%D0%BD%D1%85%D0%B0%D0%B3%D0%B5%D0%BD>

<https://toposiguranje.rs/kopenhagen-13-mesta-koja-treba-posetiti/>

**Амстердам** је највећи и главни град Холандије. Основан је крајем 12. века као мало рибарско место на обалама реке Амстел. Данас је то је финансијско и културно средиште Холандије, град цвећа, музеја, канала и бицикала. Име му значи „брана/насип на Амстелу“ по једној брани из 13. века.

Град лежи на 165 канала укупне дужине око 100 км, са 1281 мостом. Најпознатији и најпосећенији су Принчев и Кружни канал. Због бројних канала Амстердам често називају „Венеција севера“. Године 1684. Амстердам је изабран као нулта тачка за мерење надморске висине, а систем канала данас лежи око 40 цм испод нивоа Северног мора.

Амстердам има умерену климу, благе зиме, пролећа и јесени, а топла лета. Сматра се једним од најбољих градова за живот и рад. Сваке године га посети велики број туриста који обилазе канале, музеје Винсента ван Гога, Ребранта, Рајкс музеј, кућу Ане Франк, улицу црвених фењера, бројне кафешопове, дегустирају холандске сиреве и харингу, плутајућу пијацу цвећа на реци Сингел, бројне фестивале, концерте и представе на отвореном, или једноставно изнајмљују бицикле и упознају град.

Извори:

<https://sr.wikipedia.org/sr-ec/%D0%90%D0%BC%D1%81%D1%82%D0%B5%D1%80%D0%B4%D0%B0%D0%BC>

<https://balkanfun.travel/blog/amsterdamski-kanali-zanimljivosti-i-kako-su-nastali>

<http://emakaplani.com/sta-posetiti-u-amsterdamu/>

<https://travel-advisor.eu/amsterdam/>

<https://www.turizmopedija.com/putovanje-u-amsterdam-i-znamenitosti-amsterdama-kompletan-turisticki-vodic/>

**Варшава** је највећи и главни град Пољске. Први помени насеља датирају још из 13. Века, а Варшава је постала главни град давне 1596. године. Више пута је разорена, највише током Другог Светског рата од стране Немаца. До темеља разорени град, вредни Пољаци су детаљно реконструисали на основу слика, снимака и сећања.

Данас је Варшава важан научни, културни и политички центар Мазовског војводства и целе Пољске. Добар део Варшаве, тзв. Стари град се налази на листи УНЕСКО-ве светске културне баштине. Туристи посећују Краљевски замак који је претворен у музеј, Катедралу Ивана Крститеља, споменик Сигмунду, музеје Фредерика Шопена и Марије Кири који су рођени у овом граду, парк Лазиенки и комплекс палата у њему, грандиозну Палату културе и науке, кулу и тврђаву Барбакан, Коперников научни центар, Национални стадион и друго.

Извори:

<https://sr.wikipedia.org/sr-ec/%D0%92%D0%B0%D1%80%D1%88%D0%B0%D0%B2%D0%B0>

<https://putujsigurno.rs/magazin/varsava-sta-videti-i-kako-putovati-u-prestonicu-poljske/>

<https://www.zajednookosveta.com/vodic-kroz-varsavu-sta-videti-u-glavnom-gradu-poljske/>

<https://balkanfun.travel/blog/znamenitosti-varsave-koje-morate-obici>

**Краков** једруги по величини град у Пољској.Налази се на реци [Висли](https://sr.wikipedia.org/wiki/%D0%92%D0%B8%D1%81%D0%BB%D0%B0" \o "Висла) у [Малопољској](https://sr.wikipedia.org/wiki/%D0%9C%D0%B0%D0%BB%D0%BE%D0%BF%D0%BE%D1%99%D1%81%D0%BA%D0%B0" \o "Малопољска) области. Краков је административни, културни, образовни, индустријски и туристички центар регије. Град представља саобраћајни чвор, у њему се укрштају важни међународни и регионални путеви као и железничке пруге. У близини града се налази и међународни аеродром.

Град је настао у VII веку, као засеок на брду Вавел. Према легенди, назив потиче од имена кнеза Крака, мада се помиње и јунак Крак у легендама о Чешкој. Град је постао познат када је 1364. године краљ Казимир основао Универзитет у Кракову, који је други најстарији у Европи. Данас у Кракову, граду са око 800.000 становника добар део чине студенти Краковског универзитета.

Краков годишње посети до 10 милиона туриста из целог света. По значају се издвајају велелепна замак са тврђавом на брду Вавел, као и Ринек - највећи европски средњевековни трг. На главном градском тргу из 1257. године, поред огромне средњевековне тржнице Сукиенице, може се видети базилика Свете Девице Марије из 16. века у готичком стилу са два торња неједнаке висине, затим црква Светог Адалберта, а у близини је и позната Флоријанска капија. Рудник соли Вјеличка (20 км од града) представља највећи рудник на свету, који ради од средњег века и са око 300 km подземних тунела на дубини од преко 300 m, налази се на листи УНЕСКО-ве културне баштине. На 50 км од града налази се комплекс концентрационог логора из Другог светског рата, Аушвиц - Брикенау, који је данас претворен у музеј. Јеврејска четврт Казимиерц је све до 18. века била засебан град, данас је занимљива туристима. У граду постоји 28 музеја, од којих је најзначајнији Народни музеј. У индустријској зони града може се посетити и фабрика Оскара Шиндлера, који је спасао 1.200 јевреја током Другог светског рата, а која је постала позната након филма Стивена Спилберга „Шиндлерова листа“.

Извори:

<https://sr.wikipedia.org/sr-ec/%D0%9A%D1%80%D0%B0%D0%BA%D0%BE%D0%B2>

<https://www.turizamiputovanja.com/turisticki-vodic-kroz-krakov/>

<https://www.rapsodytravel.rs/blog/krakov-znamenitosti-sta-posetiti-cene-iskustva/>

<https://toposiguranje.rs/sta-sve-videti-i-iskusiti-u-krakovu/>

<https://www.dw.com/sr/%C5%A1indlerova-fabrika-pretvorena-u-muzej/a-6201907>